wikipedia
Курайдыҥ јурт јеезези () – Россия Федерацияныҥ Алтай Республикада Кош-Агаш аймагында јурт јеезе.
Администрациялык  тӧс јер – Курай. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Курайдыҥ јурт јеезезине статус ла гран-кыйулар тургузылган.

Географиязы 
Јурт јеезениҥ јери Туулу Алтайдыҥ тӱштӱк-кӱнчыгыш келтейинде, Курайдыҥ чӧлинде, Актуруныҥ, Сайлугемниҥ, Ирбистӱниҥ сындарыныҥ ортозында јадат. Бу јер калкалардыҥ гранына јуук. Чӧлдӧ агаштар каа-јаа ла јерде ӧзӧт, ӧлӧҥ кыска, тайа-јыралар, тегенектӱ тайалар, чӧлдиҥ чычырганазы тӱжӱм берет (облепиха), кӧп саба бу сооко чыдажар агаш — ол тыт. Чуйдыҥ чӧлинде сӱреен кӧп кӧлдӧр, бого кеткин куштар кыска јайда учуп келип, уйа базат. Суугуштар, таркаттар, турналар ла о.ӧ. Ырак тайгаларында "Кызыл бичикке" кирген ас тоолу аҥдар бар: ирбис, јуҥма, јердиҥ текези. Бичикке кирбеген аҥ кужы - эликтер, марал аҥ, айу, бӧрӱ, тӱлкӱ, тарбаган, тооргы, ӧркӧ, агас...кезиги бийик кырларда, тайга-ташта, кезиги чӧлдӧ. Талайдыҥ кемјӱзинеҥ 1492—1497 метрге бийик.

Јурт јеезеге кирет

Эл-јон 

Јуртта 2002 јылдыҥ тооалыжы аайынча 1374 кижи болгон, олордыҥ телеҥиттер, казактар, алтайлар ла оноҥ до ӧскӧ укту улус болгон.

Окылу тил: орус, алтай.

Инфраструктуразы 
 Јурт јеезениҥ администрациязы;
 Орто ӱредӱлӱ школ — 1;
 Баштамы школ — 1;
 Эмчилик;
 Культура байзыҥы — 2;
 Библиотека — 1;
 Спортшкол — 1;
 Стадион — 2;
 Магазин — 4;
 Ашкана — 3;
 Турбаза 5.

Јуруктардыҥ кӧмзӧзи

Ајарулар

Тайантылар 
 Окылу сайт «Кош-Агаш аймак»

Кош-Агаш аймактыҥ муниципал тӧзӧлмӧзи
Алтай Республиканыҥ јурт јеезези